
Sprijin pentru formarea şi informarea producătorilor agricoli şi agenţilor economici de pe teritoriul GAL- M12/1C 

Tipul măsurii:  INVESTIȚII
                     X SERVICII
                          SPRIJIN FORFETAR

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Din punct de vedere agricol, pe teritoriul GAL Valea Muntelui există un număr de 17518 exploatații mixte. Aceste exploatații își desfășoară activitatea pe o suprafață agricolă totală de 37.485 ha. Cei doi indicatori sunt într-o relație directă, suprafața agricolă influențând majoritar potențialul de creștere a animalelor.
Datorită fragmentării excesive, mărimea exploatațiilor este relativ mică, ceea ce înseamnă că acești mici fermieri produc în cantități mici. Pentru a intra sau a se menține pe piață, ei trebuie încurajați și sprijiniți să ofere valoarea adăugată produselor lor, dar și să le promoveze corespunzător, pentru a deveni cât mai vizibili.
În acord cu analiza SWOT a teritoriului GAL, câteva dintre oportunitățile existente pentru producători și nu numai sunt reprezentate de:
· Posibilitatea exportării produselor agro-alimentare ecologice, tradiționale pe piața comunitară
· Apariția conceptului de promovare a identității locale (branding)
· Creșterea atractivității zonelor LEADER pentru investitori.
Luând în considerare aceste oportunităţi, dar şi situaţia existentă, şi anume că nu există o infrastructură bine dezvoltată pentru comercializarea produselor din exploataţii, devine tot mai necesară o educare a micilor producători în sensul promovării produselor lor şi posibilităţilor de comercializare a acestora.
De cealaltă parte, sectorul nonagricol are o importanţă vitală pentru dezvoltarea zonei Valea Muntelui. Iar în acest domeniu, pe parcursul realizării analizei diagnostic a teritoriului GAL, s-a constatat că în toată zona -  importanţa marketingului în susţinerea şi dezvoltarea antreprenoriatului este subestimată. În acest sens, prin Măsura 6/6A, precum şi 7/6A, SDL GAL Valea Muntelui îşi propune să încurajeze antreprenoriatul atât prin înfiinţarea de noi activităţi, cât şi prin dezvoltarea activităţilor nonagricole existente. Iar scopul prezentei măsuri vine să completeze rolul celor sus amintite, şi să sprijine agenţii economici să înveţe cum să-şi dezvolte activitatea şi mai mult şi să-i aducă plus valoare.

Obiectiv de dezvoltare rurală 1:
Favorizarea competitivității agriculturii.

Obiectiv specific al măsurii:
	
Facilitarea accesului fermierilor şi agenţilor economici din teritoriul GAL la informaţii şi cunoştinţe care vor contribui la creşterea valorii adăugate produselor şi serviciilor oferite de aceştia 

Măsura contribuie la prioritățile:
(P1) Încurajarea transferului de cunoștințe și a inovării în agricultură, în silvicultură și în zonele rurale.
(P2) Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.

Măsura corespunde obiectivelor Art.  14 din Reg (UE) nr. 1305/2013

Măsura contribuie la Domeniul de intervenție:
· principal  1C Încurajarea transferului de cunoştinţe şi a inovării în agricultură, silvicultură şi în zonele rurale
· secundar  1A Încurajarea inovării, a cooperării și a creării unei baze de cunoștințe în zonele rurale;

Măsura contribuie la obiectivele transversale ale Reg. (UE) nr. 1305/2013: Inovare 

Complementaritatea cu alte măsuri din SDL: 1/2A, 2/1A, 6/6A, 7/6A
Sinergia cu alte măsuri din SDL:  M2/1A

2. Valoarea adăugată a măsurii 
Măsura vizează acordarea unui sprijin financiar în vederea realizării de acţiuni de formare şi/sau dobândire de competenţe, activităţi demonstrative şi acţiuni de informare cu scopul de a încuraja, la nivelul GAL Valea Muntelui, învăţarea pe tot parcursul vieţii şi îmbunătăţirea cunoştinţelor pe domenii esenţiale pentru dezvoltarea unui producător sau prestator de servicii agricole sau non- agricole. Această măsură este relevantă pentru teritoriul GAL Valea Muntelui întrucât cuprinde o serie de acţiuni (formare si dobândire de competenţe, activităţi demonstrative şi acţiuni de informare) care permit dezvoltarea cunoştinţelor si, totodată, specializarea şi perfecţionarea participanţilor la instruire din zona GAL Valea Muntelui. Asadar, această măsură aduce valoare adaugată teritoriului GAL întrucât stimulează dezvoltarea umană prin acţiuni de formare profesională, contribuind la: 
- Dezvoltarea pontenţialului uman de pe teritoriul GAL angajat în cadrul sectoarelor agricol, alimentar şi silvic, a gestionarilor de terenuri si a altor agenţi economici care sunt IMM-uri ce îşi desfăşoară activitatea în zonele rurale; 
- Imbunatatirea sustenabilitatii, competitivitatii, eficienta utilizarii resurselor si a performantelor ecologice in cazul exploatatiilor agricole si forestiere de pe teritoriul GAL; 
- Promovarea cresterii economice si dezvoltarea zonei rurale GAL. 

3. Trimiteri la alte acte legislative

· Legea nr. 31/1990 din 16 noiembrie 1990 privind societăţile comerciale 
· Ordonanţa de Urgenţă nr. 44 din 16 aprilie 2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale
· Ordonanţa de Guvern nr. 26 /2000 cu privire la asociații și fundații
· Regulamentul (UE) Nr. 1306/2013 privind finanțarea, gestionarea și monitorizarea politicii agricole comune
· Regulamentul Delegat (UE) Nr. 807/2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de introducere a unor dispoziții tranzitorii
· Regulamentul (UE) nr. 1303/2013 al Parlamentului European şi al Consiliului Uniunii Europene din 17 decembrie 2013; 
· Regulamentul (UE) nr. 1305/2013 al Parlamentului European şi al Consiliului Uniunii Europene din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului; 
· Legea Nr. 1/2011 a educaţiei naţionale modificările și completările ulterioare.

4. Beneficiari direcți/indirecți (grup țintă) 

Beneficiari direcți:

· Furnizorii de servicii de formare sau de alte servicii de transfer de cunostinte si de actiuni de informare
· Entităţi publice și/sau private care au în obiectul de activitate activități de informare/demonstrative și/sau diseminare.

Beneficiari indirecți:

- Persoane care lucrează/aunt angajate în sectoarele agricol/alimentar/silvic; 
- Gestionari de terenuri; 
- alţi actori economici care sunt IMM-uri ce îşi desfasoară activitatea în zonele rurale
- Beneficiarii proiectelor de dezvoltare rurală (fermieri, aplicanți pe proiecte non-agricole, inclusiv salariații acestora).


5. Tip de sprijin
· Rambursarea costurilor eligibile suportate și plătite efectiv; 
· Plăți în avans: 
· pentru servicii – nu se acordă avans.  

6. Tipuri de acțiuni eligibile și neeligibile 
Acțiuni eligibile:
In cadrul acestei masuri se acorda sprijin pentru actiuni de formare si de dobandire de competente, activitati demonstrative si actiuni de informare, dupa cum urmeaza: 
- Proiecte demonstrative / actiuni de informare 
- Proiecte / activitati demonstrative: o sesiune practica pentru a ilustra tehnologia, utilizarea unei echipament nou sau imbunatatit semnificativ, o noua metoda de protectie a recoltei sau o tehnica specifica de productie. 
- Actiuni de informare: activitati pentru a disemina informatii privind agricultura, silvicultura si IMM-urile, pentru a constientiza grupul tinta privind cunostintele pentru locul de munca. 
- cursurile de formare profesională de scurtă durată (ex: inițiere, perfecționare), activitati demonstrative si actiuni de informare cu perioade diferențiate de pregătire, în funcţie de nivelul de pregătire și de domeniul de activitate (agricol sau non-agricol) al beneficiarilor finali, precum și de tematica programului de formare/instruire; 
- Acțiuni pentru îmbunătățirea cunoștințelor fermierilor în scopul practicării de tehnici și tehnologii agricole și inovative.
- Managementul general al fermei/firmei (contabilitate, marketing, cunoștințe TIC, etc) 
-  acţiuni de formare/informare privind posibilităţile de promovare a produselor-serviciilor şi modalităţi de creştere a competitivităţii şi vizibilităţii pe piaţă

Cheltuielile eligibile sunt: 
· Onorariile prestatorului (inclusiv salarii, cazare, masă și transport); 
· Cheltuieli pentru derularea acțiunilor, după cum urmează: 
· cazare, diurnă și transport participanți, după caz; 
· materiale didactice și consumabile;  
· închirierea de echipamente necesare; 
· închirierea de spaţii pentru susținerea acțiunilor de formare. 
· Alte cheltuieli strict legate de implementarea acţiunilor de formare profesională 

Acțiuni neeligibile:
· cheltuielile cu achiziţionarea de bunuri și echipamente ”second hand”;
· cheltuieli cu achiziția mijloacelor de transport pentru uz personal şi pentru transport persoane;
· cheltuieli cu investițiile ce fac obiectul dublei finanțări care vizează aceleași costuri eligibile;
· cheltuieli în conformitate cu art. 69, alin (3) din R (UE) nr. 1303/2013 și anume:
· dobânzi debitoare;
· achiziţionarea de terenuri construite și neconstruite;
· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.
· activități conform Art. 14 -  doar schimburile pe termen scurt la nivelul conducerii exploatațiilor și pădurilor, precum și pentru vizite în exploatații și păduri, art. 15, 21, 29, 34, 36 din Reg. (EU) 1305/2013
· Cursuri de formare profesională care fac parte din programul de educație sau sisteme de învătământ secundar și superior; 
· Cursuri de formare profesională finanțate prin alte programe; 
· Investiții fizice de orice natură; 
· Servicii de consiliere, servicii de gestionare a exploatației și servicii de înlocuire în cadrul exploatației.
Acestea au fost stabilite cu respectarea prevederilor din HG nr. 226/2015, Regulamentele (UE) nr. 1305/2013, nr. 1303/2013, PNDR – cap. 8.1 şi fişa tehnică a Sm 19.2  conform prevederilor din Ghidul Solicitantului, aprobat prin OMADR nr. 295/2016.

7. Condiții de eligibilitate 
· Solicitantul se încadrează în categoria beneficiarilor eligibili
· Solicitantul are prevăzut în obiectul de activitate, activităţi specifice domeniului
· solicitantul demonstrează prin activitățile propuse și cerințele formulate pentru resursele umane alocate acestora, oportunitatea și necesitatea proiectului
· Solicitantul dispune de personal calificat, propriu sau cooptat în domeniu
· Grupul ţintă este format din minim 50% beneficiari (precum şi angajaţii lor) ai măsurilor 1/2A, 2/1A, 6/6A, 7/6A.

8. Criterii de selecție 

· Proiecte care propun un grup ţintă cât mai numeros
· Gradul de acoperire al teritoriului GAL
· Număr de proiecte de acelaşi tip implementate de solicitantul de finanţare

Punctele 6,7,8 vor fi detaliate în documentele de implementare fără a aduce atingere Art. 49 din Reg. (EU) 1305/2013 și Art. 60 din 1306/2013.

9. Sume aplicabile și rata sprijinului

Rambursarea costurilor eligibile suportate și plătite efectiv conform Art. 67 (1) a în limitele:
           Valoarea maximă a sprijinului este de   7000 euro.
      Rata sprijinului este de*:
· pentru operațiunile generatoare de venit cu utilitate publică: până la 100%;
· pentru operațiunile negeneratoare de venit: până la 100%.

*) Măsura nu face obiectul Anexei II la Reg. (EU) 1305/2013.

10. Indicatori de monitorizare

Număr minim de participanţi  la activităţile proiectului: 15

[bookmark: _Hlk41039712]Aceștia vor fi monitorizați și evaluați în conformitate cu prevederile Art.34 din Reg. (UE) nr. 1303/2013, prin Planul de Evaluare ce va fi elaborat în perioada de implementare.
Documentele de accesare vor cuprinde in mod obligatoriu termenul maxim de finalizare a proiectelor (inclusiv efectuarea ultimei plăţi) la data de  31.12.2025  (cu respectarea instrucțiunilor de plată - anexă la Contractul de finanțare, privind depunerea ultimei cereri de plată aferentă proiectului).

